На основу тачке 5 а у вези са тачкама1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023) Привремени орган општине Владичин Хан, на седници одржаној дана 31.10.2023. године, донео је

**Р Е Ш Е Њ Е**

**О ПРЕСТАНКУ ФУНКЦИЈЕ ЗАМЕНИКА ПРЕДСЕДНИКА СКУПШТИНЕ**

**ОПШТИНЕ ВЛАДИЧИН ХАН**

**I**

Мирославу Ђорђевићу, престаје функција заменика председника Скупштине општине Владичин Хан, дана 30.10.2023. године, због престанка мандата одборника, распуштањем Скупштине општине Владичин Хан.

**II**

Ово Решење објавити у „Службеном гласнику града Врања“.

**О б р а з л о ж е њ е**

Правни основ за доношење решења садржан је у одредбама тачке 5 а у вези са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023).

Мирослав Ђорђевић изабран је за заменика председника Скупштине, решење број 06-57/4-2/2020-I од 23.08.2020. године.

Чланом 67. став 1. тачка 7. Закона о локалним изборима („Службени гласник РС“ бр. 14/2022) прописано је да одборнику престаје мандат пре истека времена на које је изабран, доношењем одлуке о распуштању скупштине јединице локалне самоуправе, а ставом 2. да одборнику престаје мандат када наступи случај који представља разлог за престанак мандата.

Влада Републике Србије донела је Одлуку о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023).

Ова Одлука је ступила на снагу 30.10.2023. године.

На основу напред наведеног доношењем Одлуке о распуштању Скупштине општине Владичин Хан, престали су мандати одборницима Скупштине општине Владичин Хан, те је самим тим даном престанка мандата одборника заменику председника Скупштине престала и функција заменика председника Скупштине.

Из наведених разлога одлучено је као у диспозитиву овог Решења.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-126/4/23-I**

Дана: 31.10.2023. године

**Председник Привременог органа,**

**Горан Младеновић**